text: SamrøðurVideoSjóvinnu KTMeiningarHagtølGrøn orkaProfilarÁrsfrágreiðingarNevndarfrágreiðingarHavnirBløð og lesnaður
text: #000002
text: -Hvat gera vit í Føroyum fyri at verða við til at bjarga Evropa úr orkukreppuni spyr løgtingskvinna landsstýrismannin í vinnumálum
text: #000005
text: Í dag skal Høgni Hoydal, landsstýrismaður í vinnumálum, aftur svara spurningi um støðuna hjá landsstýrinum til oljuleiting í Føroyum.
text: #000006
text: Tað er bert vika síðani, at tingmaður úr andstøðuni á tingi setti landsstýrismanninum munnligan spurning um, hvørja støða nýggja samgongan hevur til oljuleiting við Føroyar. Í dag skal landsstýrismaðurin aftur svara skrivligum spurningi frá løgtingskvinnu, ið eisini snýr seg um oljuleiting við Føroyar.
text: #000007
text: “Fer samgongan í framtíðini at loyva oljuleiting í føroyskum øki? Um ja, hevur samgongan soætlanir um at gera nakað aktivt fyri at fáa oljufeløg at koma hendanvegin fyri at leita eftir olju í føroyskum øki?”
text: #000009
text: “Sigast má, at allur Vesturheimurin er í orkukreppu, og prísirnir eru ovurhonds høgir, og onki bendir á, at støðan fer at batna. Samgongan hevur onki skrivað í samgonguskjalið um oljuleiting, so vit vita ikki, hvat samgongan ætlar á hesum økinum, ella um nøkur semja er um oljuleiting.
text: #000011
text: Hesin fyrispurningur verður settur fyri at vita, hvat Føroyar gera í hesum átrokandi máli.Tað verður mest tosað um umlegging til varandi orkukeldur, og tað er skilagott. Vit mugu tó ásanna, at heimurin fer at vera bundin av olju í nógv ár fram, og tørvurin á orku er vaksandi.
text: #000012
text: Norra hevur tikið avleiðingarnar og fer at seta rættiliga ferð á oljuleiting, og Bretland hevur eisini skrúvað upp fyri oljuleiting. Týskland hevur trupulleikar av orkumangli og fer nú aftur at víðka um kolavinnuna, so har eru stórar avbjóðingar. Londini rundan um okkum hava sæð álvaran og handla. Og spurningurin er, hvat gera vit í Føroyum fyri at verða við til at bjarga Europa úr orkukreppuni.”
text: #000013
text: Spurningurin stendur til at vera svaraður á løgtingsfundinum, sum byrjar klokkan 11 í dag.
text: #000014